SL Uradni list Evropske unije C 119/25

Sporočilo francoske vlade v zvezi z Direktivo 94/22/ES Evropskega parlamenta in Sveta z dne o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih in plinastih ogljikovodikov, imenovano „Permis de Gex“)

(Besedilo velja za EGP)

(2008/C 119/08)

Z zahtevkom z dne 14. junija 2007, popravljenim 7. januarja 2008, so družbe Egdon Resources (New Ventures) Ltd s sedežem na naslovu Suite 2, 90-96 High Street, Odiham, Hamphshire, RG29 ILP (Združeno kraljestvo), Eagle Energy Limited s sedežem na naslovu 21 Beresford Avenue, East Twickenham, TW 1 2PY (Združeno kraljestvo), in Nautical Petroleum Plc s sedežem na naslovu Parnell House, 25 Wilton Road, London SW 1 V 1YD (Združeno kraljestvo), zaprosile, za obdobje petih let, za izključno dovoljenje za iskanje tekočih ali plinastih ogljikovodikov, imenovano „Permis de Gex“, na površini približno 932 kvadratnih kilometrov, ki pokriva del departmajev Haute Savoie, Ain in Jura.

Območje, na katero se nanaša dovoljenje, je omejeno z loki poldnevnikov in vzporednikov, ki povezujejo točke, določene v nadaljevanju z njihovimi geografskimi koordinatami, pri čemer izhodiščni poldnevnik poteka skozi Pariz.

Točka A: presečišče vzporednika 51,60° S.Z.Š. z razmejitveno črto med Francijo in Švico

Točka Zemljepisna dolžina Zemljepisna širina B 4,00° V.Z.D. 51,60° S.Z.Š. C 4,00° V.Z.D. 51,40° S.Z.Š. D 3,90° V.Z.D. 51,40° S.Z.Š. E 3,90° V.Z.D. 51,10° S.Z.Š. F 4,30° V.Z.D. 51,10° S.Z.Š.

Točka G: presečišče poldnevnika 4,30° V.Z.D. z razmejitveno črto med Francijo in Švico

Točke A do G: razmejitvena črta med Francijo in Švico

Del ozemlja iz tega zahtevka se prekriva z ozemljem iz zahtevka za Moussières, objavljenega v Uradnem listu Evropske unije z dne 11. aprila 2007, del pa ne. Zahtevki se lahko vložijo le za tisti del ozemlja, ki se ne prekriva. Območje določajo loki poldnevnikov in vzporednikov, ki povezujejo točke, katerih zemljepisne koordinate so določene v nadaljnjem besedilu, pri čemer je izhodišče pariški poldnevnik.

Točka A: presečišče vzporednika 51,60° S.Z.Š. z razmejitveno črto med Francijo in Švico.

Točka Zemljepisna dolžina Zemljepisna širina B 4,00° V.Z.D. 51,60° S.Z.Š. C 4,00° V.Z.D. 51,30° S.Z.Š. D 3,90° V.Z.D. 51,30° S.Z.Š. E 3,90° V.Z.D. 51,10° S.Z.Š. F 4,30° V.Z.D. 51,10° S.Z.Š.

Točka G: presečišče poldnevnika 4,30° V.Z.Š. z razmejitveno črto med Francijo in Švico

Točke A do G: razmejitvena črta med Francijo in Švico

Predložitev zahtevkov in merila za podelitev pravic

Vlagatelji začetnega in konkurenčnih zahtevkov morajo izpolnjevati pogoje iz členov 4 in 5 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko vložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom št. 2006-648 o rudarskih pravicah in pravicah podzemnega skladiščenja. Konkurenčni zahtevki se naslovijo na ministrstvo, pristojno za rudarstvo, na spodaj navedeni naslov.

Odločitve v zvezi z začetnim in konkurenčnimi zahtevki se sprejmejo na podlagi meril za podelitev pravic rudarjenja, opredeljenih v členu 6 navedenega odloka, in sicer najpozneje 18. junija 2009.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člena 79 in 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Dodatne informacije so na voljo pri Ministrstvu za ekologijo, trajnostni razvoj in prostorsko načrtovanje (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent-Auriol, Télédoc 133, F-75703 Paris Cedex 13 [telefon: (33) 144 97 23 02, telefaks: (33) 144 97 05 70]. Zgoraj navedene zakonske in druge določbe so na voljo na spletni strani: http://www.legifrance.gouv.fr

(1) UL L 164, 30.6.1994, str. 3.